CELEX: 32016D0423
Language: lt
Date: 1458259200000
Title: 2016 m. kovo 18 d. Komisijos įgyvendinimo sprendimas (ES) 2016/423, kuriuo tam tikroms Egipto, Jungtinių Arabų Emyratų ir Jungtinių Amerikos Valstijų laboratorijoms suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus (pranešta dokumentu Nr. C(2016) 1609) (Tekstas svarbus EEE)

22.3.2016   
            
            
               LT
            
            
               Europos Sąjungos oficialusis leidinys
            
            
               L 75/70
            
         KOMISIJOS ĮGYVENDINIMO SPRENDIMAS (ES) 2016/423
   2016 m. kovo 18 d.
   kuriuo tam tikroms Egipto, Jungtinių Arabų Emyratų ir Jungtinių Amerikos Valstijų laboratorijoms suteikiamas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus
   
      
         (pranešta dokumentu Nr. C(2016) 1609)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB Nansi, Prancūzijoje, esanti laboratorija Agence française de sécurité sanitaire des aliments (AFSSA) paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą. AFSSA buvo įtraukta į Prancūzijos Agence nationale de sécurité sanitaire de l'alimentation, de l'environnement et du travail (ANSES);
            
         
               (2)
            
            
               be kita ko, Sprendimu 2000/258/EB nustatyta, kad ANSES tikslas – atlikti trečiųjų šalių laboratorijų, kurios pateikė prašymą vykdyti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               Egipto kompetentinga institucija pateikė prašymą patvirtinti Gyvūnų sveikatos tyrimų institutą (angl. Animal Health Research Institute) Gizoje, o ANSES parengė ir 2015 m. rugsėjo 29 d. pateikė Komisijai palankią tos laboratorijos vertinimo ataskaitą;
            
         
               (4)
            
            
               Jungtinių Arabų Emyratų kompetentinga institucija pateikė prašymą patvirtinti Centrinę veterinarinių tyrimų laboratoriją (angl. Central Veterinary Research Laboratory) Dubajuje, o ANSES parengė ir 2015 m. rugsėjo 29 d. pateikė Komisijai palankią tos laboratorijos vertinimo ataskaitą;
            
         
               (5)
            
            
               Jungtinių Amerikos Valstijų kompetentinga institucija pateikė prašymą patvirtinti Atlantos sveikatos asociacijos pasiutligės laboratoriją (angl. Atlanta Health Associates Rabies Laboratory) Kaminge, Oberno universiteto Veterinarijos koledžo virusologijos laboratoriją (angl. Virology Laboratory of Auburn University College of Veterinary Medicine) Oberne ir Ligų kontrolės ir prevencijos centro pasiutligės laboratoriją (angl. Rabies Laboratory of the Centers for Disease Control and Prevention) Atlantoje (toliau – JAV laboratorijos), o ANSES parengė ir 2015 m. rugsėjo 29 d. pateikė Komisijai palankią JAV laboratorijų vertinimo ataskaitą;
            
         
               (6)
            
            
               todėl Gyvūnų sveikatos tyrimų institutui Gizoje, Centrinei veterinarinių tyrimų laboratorijai Dubajuje ir JAV laboratorijoms turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi toliau nurodytoms laboratorijoms suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Egypt
                        
                     
         
               b)
            
            
               
                           Central Veterinary Research Laboratory
                        
                     
                           P.O.Box 597
                        
                     
                           Dubai
                        
                     
                           United Arab Emirates
                        
                     
         
               c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           United States of America
                        
                     
         
               d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           United States of America
                        
                     
         
               e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           United States of America.
                        
                     
         2 straipsnis
   Šis sprendimas taikomas nuo 2016 m. balandžio 15 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2016 m. kovo 18 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 79, 2000 3 30, p. 40.